Буцькі

Буцькі́ (, ) — вёска ў Пружанскім раёне Брэсцкай вобласці. Уваходзіць у склад Ружанскага сельсавета.

Да 18 чэрвеня 1963 года вёска ўваходзіла ў склад Калазубскага сельсаветаРашэнне выканкома Брэсцкага абласнога Савета дэпутатаў працоўных ад 18 чэрвеня 1963 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1963, № 23 (1023)., да 1 снежня 2009 года — у склад Варанілавіцкага сельсавета.

 Славутасці 
У 1986 годзе на курганным могільніку ля вёскі знойдзены каменны ідал. Захоўваецца на тэрыторыі Пружанскага палацыка. Антрапаморфная фігура ідала высечаная са светла-шэрага валуна ў часы паганства. Вышыня яго — 1,04 м, шырыня — 40-50 см, таўшчыня — 30 см. Крыжападобная па форме, галава круглявая, рукі пазначаны невялікімі бакавымі выступамі, якія ідуць знізу ад пляча. Левае плячо некалькі ніжэй правага, што надае фігуры некаторую асіметрычнасць. Вонкавая частка пашкоджана, але прасочваюцца вочы, нос і рот. На грудзях высечаны крыж у крузе. Фігура нязначна пашыраецца дадолу.

 Зноскі 

 Спасылкі 

Катэгорыя:Ружанскі сельсавет
Катэгорыя:Населеныя пункты Пружанскага раёна